
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1477 

29 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομοπαρασκευαστικής Επιτροπής για την 
ενσωμάτωση στην Ελληνική Νομοθεσία της Οδη¬ 
γίας 2004/39/ΕΚ/21.4.2004 «σχετικά με τις αγορές 

χρηματοπιστωτικών μέσων». 1 

Σύσταση Νομοπαρασκευαστικής Επιτροπής για την 
ενσωμάτωση στην Ελληνική Νομοθεσία της Οδη¬ 
γίας 2003/71/ΕΚ/4.11.2003 «σχετικά με το ενημε¬ 
ρωτικό δελτίο που πρέπει να δημοσιεύεται κατά τη 
δημόσια προσφορά κινητών αξιών ή την εισαγωγή 


τους προς διαπραγμάτευση». 2 

Σύσταση Νομοπαρασκευαστικής Επιτροπής για την 
ενσωμάτωση στην Ελληνική Νομοθεσία της Οδη¬ 
γίας 2004/25/ΕΚ «σχετικά με τις Δημόσιες Προ¬ 
σφορές Εξαγοράς». 3 

Προθεσμίες για την κατεδάφιση κτισμάτων που βρί¬ 
σκονται σε κατολισθαίνουσα περιοχή. 4 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες 27ης Οκτωβρίου 2003 σε περιοχές του Νομού 

Καρδίτσας. 5 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που 
προκάλεσε ο σεισμός της 14ης Ιουλίου 1993 σε πε¬ 
ριοχές του Ν. Αχάίάς. 6 


ΑΠΟΦΑΣΕΙ Σ 

Αριθ. 37219 Β. 1628 (1) 

Σύσταση Νομοπαρασκευαστικής Επιτροπής για την εν¬ 
σωμάτωση στην Ελληνική Νομοθεσία της Οδηγίας 
2004/39/ΕΚ/21.4.2004 «σχετικά με τις αγορές χρημα¬ 
τοπιστωτικών μέσων». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του Ν.1558/1985 «Κυβέρνηση και Κυβερνητικά Όρ¬ 


γανα» άρθρο 29Α (ΦΕΚ137 Α) το οποίο προστέθηκε με το 
άρθρο 27 του Ν. 2081/1992 (ΦΕΚ 151/τ.Α'/26.7.1985) 
όπως ισχύει. 

2. Του Π .Δ. 178/2000 «περί Οργανισμού του Υπουργείου 
Εθνικής Οικονομίας» (ΦΕΚ 165 Α'). 

3. Του Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών». 

4. Τις προτάσεις των αρμοδίων φορέων για εκπροσώ¬ 
πηση. 

5. Το γεγονός ότι δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

I. Τη σύσταση Νομοπαρασκευαστικής Επιτροπής της 
οποίας μέλη είναι τα ακόλουθα: 

1. Αναστάσιος Γαβριηλίδης, Αντιπρόεδρος Επιτροπής 
Κεφαλαιαγοράς, ως Πρόεδρος. 

2. ΕμμανουήλΣκαρμέας, Οικονομολόγος, εκπρόσωπος 
του Υπουργείου Οικονομίας και Οικονομικών, ως μέλος. 

3. Χρήστος Νούνης, Οικονομολόγος, εκπρόσωπος του 
Υπουργείου Οικονομίας και Οικονομικών, ως μέλος. 

4. Εύη Ματθαίου, Δικηγόρος, εκπρόσωπος της Επιτρο¬ 
πής Κεφαλαιαγοράς, ως μέλος. 

5. Εμμανουήλ Αρβανίτης, Οικονομολόγος, εκπρόσω¬ 
πος της Επιτροπής Κεφαλαιαγοράς, ως μέλος. 

6. Δημήτριος Τσιμπανούλης, Δικηγόρος, εκπρόσωπος 
της Τράπεζας της Ελλάδος, ως μέλος. 

7. Λάμπρος Καλύβας, Οικονομολόγος, εκπρόσωπος 
της Τράπεζας της Ελλάδος, ως μέλος. 

8. Ευθύμιος Γκατζώνας, Οικονομολόγος, εκπρόσωπος 
της Τράπεζας της Ελλάδος, ως μέλος, 

9. Τζένη Γιωτάκη, Δικηγόρος, εκπρόσωπος του Χρημα¬ 
τιστηρίου Αθηνών, ως μέλος. 

10. Χρήστος Γκόρτσος, εκπρόσωπος της Ένωσης Ελ¬ 
ληνικών Τραπεζών, ως μέλος. 

11. Έργο της Νομοπαρασκευαστικής Επιτροπής είναι η 
ενσωμάτωση στο Ελληνικό Δίκαιο της Οδηγίας 2004/39/ 
ΕΚ/21.4.2004 «σχετικά με τις αγορές χρηματοπιστωτικών 
μέσων». 

III. Η διάρκεια του έργου προσδιορίζεται μέχρι 31 Δε¬ 
κεμβρίου 2005. 

IV. Γιατη γραμματειακή υποστήριξη της Επιτροπής ορί¬ 
ζουμε ως συντονίστριατην Ελευθερία Κούρβα, υπάλληλο 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


της Γεν. Δ/νσης Οικονομικής Πολιτικής του Υπουργείου 
Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2004 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 

-♦- 

Αριθ. 37220.1627 (2) 

Σύσταση Νομοπαρασκευαστικής Επιτροπής για την εν¬ 
σωμάτωση στην Ελληνική Νομοθεσία της Οδηγίας 
2003/71 /ΕΚ/4.11.2003 «σχετικά με το ενημερωτικό 
δελτίο που πρέπει να δημοσιεύεται κατά τη δημόσια 
προσφορά κινητών αξιών ή την εισαγωγή τους προς 
διαπραγμάτευση». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του Ν.1558/1985 «Κυβέρνηση και Κυβερνητικά Όρ¬ 
γανα» άρθρο 29Α (ΦΕΚ137 Α') το οποίο προστέθηκε με το 
άρθρο 27 του Ν. 2081/1992 (ΦΕΚ 151/τ. Α'26.7.1985) 
όπως ισχύει. 

2. Του Π.Δ. 178/2000 «περί Οργανισμού του Υπουργεί¬ 
ου Εθνικής Οικονομίας» (ΦΕΚ 165 Α'). 

3. Του Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών». 

4. Τις προτάσεις των αρμοδίων φορέων για εκπροσώ¬ 
πηση. 

5. Το γεγονός ότι δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

I. Τη σύσταση Νομοπαρασκευαστικής Επιτροπής της 
οποίας μέλη είναι τα ακόλουθα: 

1. Γιάγκος Χαραλάμπους, Οικονομολόγος, εκπρόσω¬ 
πος της Επιτροπής Κεφαλαιαγοράς, ως Πρόεδρος. 

2. Αναστασία Λίβα, Οικονομολόγος της Δ/νσης Πιστωτι¬ 
κών και Δημοσιονομικών Υποθέσεων, εκπρόσωπος του 
Υπουργείου Οικονομίας και Οικονομικών, ως μέλος. 

3. Ξενοφώντας Αυλωνίτης, Οικονομολόγος, εκπρόσω¬ 
πος της Επιτροπής Κεφαλαιαγοράς, ως μέλος. 

4. Νικόλαος Παπαδήμος, Ελεγκτής, εκπρόσωπος της 
Επιτροπής Κεφαλαιαγοράς, ως μέλος. 

5. Αναστασία Στάμου, Δικηγόρος, εκπρόσωπος του 
Χρηματιστηρίου Αξιών, ως μέλος. 

6. Χριστίνα Λιβαδά, Δικηγόρος, εκπρόσωπος της Ένω¬ 
σης Ελληνικών Τραπεζών, ως μέλος. 

II. Έργο της Νομοπαρασκευαστικής Επιτροπής είναι η 
ενσωμάτωση στο Ελληνικό Δίκαιο της Οδηγίας 2003/71/ 
ΕΚ/4.11.2003 σχετικά με το ενημερωτικό δελτίο που πρέ¬ 
πει να δημοσιεύεται κατά τη δημόσια προσφορά κινητών 
αξιών ή την εισαγωγή τους προς διαπραγμάτευση. 

III. Η διάρκεια του έργου προσδιορίζεται μέχρι 1 Μαρτί¬ 
ου 2005. 

IV. Για τη γραμματειακή υποστήριξη της Επιτροπής ορί¬ 
ζουμε ως συντονίστριατην Ελευθερία Κούρβα, υπάλληλο 
της Γεν. Δ/νσης Οικονομικής Πολιτικής του Υπουργείου 
Οικονομίας και Οικονομικών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2004 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 37221 Β. 1626 (3) 

Σύσταση Νομοπαρασκευαστικής Επιτροπής για την εν¬ 
σωμάτωση στην Ελληνική Νομοθεσία της Οδηγίας 
2004/25/ΕΚ «σχετικά με τις Δημόσιες Προσφορές 
Εξαγοράς». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

Τις διατάξεις: 

1. Του Ν.1558/1985 «Κυβέρνηση και Κυβερνητικά Όρ¬ 
γανα» άρθρο 29Α (ΦΕΚ 137 Α) το οποίο προστέθηκε με το 
άρθρο 27 του Ν. 2081/1992 (ΦΕΚ 151/τ.Α'/26.7.1985) 
όπως ισχύει. 

2. Του Π.Δ. 178/2000 «περί Οργανισμού του Υπουργείου 
Εθνικής Οικονομίας» (ΦΕΚ 165 Α'). 

3. Του Π.Δ. 81/2002 (ΦΕΚ 57 Α') «Συγχώνευση των 
Υπουργείων Εθνικής Οικονομίας και Οικονομικών». 

4. Τις προτάσεις των αρμοδίων φορέων για εκπροσώ¬ 
πηση. 

5. Το γεγονός ότι δεν προκαλείται δαπάνη σε βάρος του 
κρατικού Προϋπολογισμού, αποφασίζουμε: 

I. Τη σύσταση Νομοπαρασκευαστικής Επιτροπής της 
οποίας μέλη είναι τα ακόλουθα: 

1. Αναστάσιος Γαβριηλίδης, Αντιπρόεδρος Επιτροπής 
Κεφαλαιαγοράς, ως Πρόεδρος. 

2. Γεώργιος Γκότσης, Μαθηματικός εκπρόσωπος του 
Υπουργείου Οικονομίας και Οικονομικών, ως μέλος. 

3. Δημήτριος Αυγητίδης, Δικηγόρος, Λέκτορας στο Δη- 
μοκρίτειο Πανεπιστήμιο Θράκης, ως μέλος. 

4. Αλεξάνδρα Νινάσιου, Οικονομολόγος, εκπρόσωπος 
της Επιτροπής Κεφαλαιαγοράς, ως μέλος. 

5. Αναστασία Μαλτούδη, Δικηγόρος, εκπρόσωπος της 
Επιτροπής Κεφαλαιαγοράς, ως μέλος. 

6. Χαρίλαος Χάρακας, Δικηγόρος, εκπρόσωπος του 
Συνδέσμου Ελληνικών Βιομηχανιών, ως μέλος. 

II. Έργο της Νομοπαρασκευαστικής Επιτροπής είναι η 
ενσωμάτωση στο Ελληνικό Δίκαιο της Οδηγίας 2003/25/ 
ΕΚ «σχετικά με τις Δημόσιες Προσφορές Εξαγοράς». 

III. Η διάρκεια του έργου προσδιορίζεται μέχρι 31 Ια¬ 
νουάριου 2006. 

IV. Γιατη γραμματειακή υποστήριξη της Επιτροπής ορί¬ 
ζουμε ως συντονίστριατην Ελευθερία Κούρβα, υπάλληλο 
της Γεν. Δ/νσης Οικονομικής Πολιτικής του Υπουργείου 
Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2004 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 

Αριθ. οικ. 7064/Α 321 (4) 

Προθεσμίες για την κατεδάφιση κτισμάτωνπου βρίσκο¬ 
νται σε κατολισθαίνουσα περιοχή. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Την από 28.7.1978 Πράξη Νομοθετικού Περιεχομέ¬ 
νου «περί αποκαταστάσεως ζημιών εκ σεισμών 1978 εις 
περιοχήν Βορ. Ελλάδος κ.λπ.» όπως τροποποιήθηκε και 
συμπληρώθηκε με τους Νόμους 867/1979, 1048/1980, 
1133/1981 και 1190/1981. 

2. Τις διατάξεις της παρ. 2 του άρθρου 1 του Ν. 1283/ 
1982 (ΦΕΚ 114/Α/17.9.1982) για τις προθεσμίες υποβο¬ 
λής αιτήσεων δανειοδότησης των σεισμοπλήκτων κ.λπ. 
σύμφωνα με τις οποίες εξουσιοδοτείται ο Υπουργός Δ.Ε. 
να ορίζει προθεσμία για την υποβολή ή συμπλήρωση δι- 
καιολογητικών, των εμπρόθεσμων αιτήσεων, για τη χορή¬ 
γηση στεγαστικής συνδρομής προς αποκατάσταση των 
ζημιών από τους σεισμούς, πέραν της οποίας οι δικαιού¬ 
χοι χάνουν το δικαίωμα δανειοδότησης. 

3. Το Π.Δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.ΔΕ.». 

4. Τη Δ16α/04/773/29.11.1990 Κοινή Απόφαση Υπουρ¬ 
γού Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ.Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

5. Το Προεδρικό Διάταγμα 121 /Α/10.3.2004 (ΦΕΚ 
84/Α/10.3.2004) για το διορισμό των Υπουργών και Υφυ¬ 
πουργών. 

6. Την ΔΙΔΚ/Φ1/2/6139/2004 (ΦΕΚ 527/ Β/ 24.3.2004) 
κοινή απόφαση του Πρωθυπουργού και του Υπουργού 
Εσωτερικών, Δημόσιας Διοίκησης και Αποκέντρωσης, για 
την ανάθεση αρμοδιοτήτων στον Υφυπουργό Εσωτερι¬ 
κών, Δημόσιας Διοίκησης και Αποκέντρωσης, Αθανάσιο 
Νάκο. 

7. Την 14650/ΔΙΟΕ 85/2004 (ΦΕΚ519/Β/17.3.2004) κοι¬ 
νή απόφαση του Πρωθυπουργού καιτου Υπουργού Οικο¬ 
νομίας και Οικονομικών, για τον καθορισμό αρμοδιοτή¬ 
των του Υφυπουργού Οικονομίας και Οικονομικών Πέ¬ 
τρου Δούκα. 

8. Το Π.Δ. 81/2002 (ΦΕΚ57/21.3.2002) για συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών. 

9. Τις Πράξεις Υπουργικού Συμβουλίου και τις Κοινές 
Υπουργικές Αποφάσεις με τις οποίες εντάχθηκαν περιο¬ 
χές σε προγράμματα αποκατάστασης πληγέντων από κα¬ 
τολισθήσεις ή ρήγματα. 

10. Την 127/Α321/29.3.2002 Απόφαση Υφυπουργού 
ΠΕ.ΧΩ.ΔΕ. με θέμα «Προθεσμίες για ολοκλήρωση διαδι¬ 
κασιών δανειοδότησης προκειμένου για δάνεια επισκευ¬ 
ής, ανακατασκευής ή αυτοστέγασης», αποφασίζουμε: 

Η κατεδάφιση πληγέντων κτισμάτων, που βρίσκονται 
εντός κατολισθαίνουσας περιοχής ή περιοχής όπου 
υπάρχει ρήγμα και έχει εκδοθεί απόφαση μεταφοράς 
τους σε άλλη κατάλληλη θέση λόγω κατολισθητικών φαι¬ 
νομένων ή ύπαρξης ρήγματος, θα πραγματοποιείται πριν 
τη λήψη της τελευταίας δόσης της Στεγαστικής Συνδρο¬ 
μής για ανακατασκευή ή αυτοστέγαση και σε χρονικό διά¬ 
στημα όχι μεγαλύτερο των τεσσάρων (4) ετών από τη χο¬ 


ρήγηση της α' δόσης της Στεγαστικής Συνδρομής. Η κα¬ 
τεδάφιση των κτισμάτων αυτών θα πιστοποιείται με αυτο¬ 
ψία μηχανικών των αρμοδίων Υπηρεσιών. 

Κάθε διάταξη που αντίκειται στην παρούσα παύει να 
ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2004 

ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α. ΝΑΚΟΣ Γ. ΑΛΟΓΟΣΚΟΥΦΗΣ 

ΥΦΥΠ. ΟΙΚΟΝΟΜΙΑΣ ΚΑΙ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 

ΟΙΚΟΝΟΜΙΚΩΝ ΔΗΜΟΣΙΩΝ ΕΡΓΩΝ 

Π. ΔΟΥΚΑΣ Γ. ΣΟΥΦΛΙ ΑΣ 

-♦- 

Αριθ. 1780/Α32 (5) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες 
27ης Οκτωβρίου 2003 σε περιοχές του Νομού Καρδί¬ 
τσας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/1979 (ΦΕΚ Α'24). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981) ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου της Δημοκρα¬ 
τίας, «περί αποκαταστάσεως ζημιών εκ σεισμών 1981 και 
ρυθμίσεως ετέρων συναφών θεμάτων» όπως αυτό τρο¬ 
ποποιήθηκε και συμπληρώθηκε μετο άρθρο 1, παρ. 42 και 
43 του Ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξειςτου άρθρου 3, παρ. 3, τελευταίο εδάφιο 
του Ν. 1266/1982 (ΦΕΚ Α' 81) «Περί οργάνων ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις» όπως συμπληρώθηκε μετο άρ¬ 
θρο 25, παρ. 6 του Ν. 1418/1984 «Περί Δημοσίων Έργων 
και ρυθμίσεως συναφών θεμάτων» (ΦΕΚ Α'23). 

4. Τις διατάξειςτου Ν. 128/1975 «περίτροποποιήσεως 
και συμπληρώσεως διατάξεων τινών αναφερομένων εις 
την λειτουργία του χρηματοδοτικού συστήματος». 

5. Τις διατάξεις του άρθρου 10 του Ν. 2576/1998 «Βελ¬ 
τίωση των διαδικασιών για την ανάθεση της κατασκευής 
των δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Την Δ16α/04/773/29.11.1990 κοινή απόφαση του 
Υπουργού Προεδρίας και του Αναπληρωτή Υπουργού 

ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την αριθμ. 50148/542/24.6.1992 κοινή απόφαση των 
Υπουργών Εθν. Οικονομίας, Οικονομικών και Βιομηχα¬ 
νίας, Ενέργειας και Τεχνολογίας και Εμπορίου «Περιστο¬ 
λή δαπανών Δημοσίου Τομέα» (ΦΕΚ 420/Β/1.7.1992). 

9. Τις διατάξεις του άρθρου 22του Ν. 2362 «Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 

10. Τις διατάξεις του άρθρου 27 του Ν. 2081/1992 (ΦΕΚ 
154 Α') και το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του Προγράμ¬ 
ματος Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/1975. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 75.000 ευρώ. 

11. Το Προεδρικό Διάταγμα 81/2002 (ΦΕΚ 57/ 
21.3.2002), για συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας και 
Οικονομικών. 

12. Το Προεδρικό Διάταγμα 121/2004 (ΦΕΚ 84/Α/ 
10.3.2004) για το διορισμό των Υπουργών και Υφυπουρ¬ 
γών. 

13. Η υπ’ αριθμ. 14650/ΔΙΟΕ 85 (ΦΕΚ 519/Β/17.3.2004) 
Απόφαση του Πρωθυπουργού και του Υπουργού Οικονο¬ 
μίας και Οικονομικών για τον καθορισμό αρμοδιοτήτων 
στον Υφυπουργό Οικονομίας και Οικονομικών Πέτρο 
Δούκα. 

14. Η υπ’ αριθμ. ΔΙΔΚ/Φ. 1/2/6139 (ΦΕΚ527/Β/24.3.2004) 
Απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης για ανάθε¬ 
ση αρμοδιοτήτων στον Υφυπουργό Εσωτερικών, Δημό¬ 
σιας Διοίκησης και Αποκέντρωσης Αθανάσιο Νάκο. 

15. Τα αριθμ. Φ.302/33/559/Σ. 130/3.12.2002 και 
Φ.302/10/89/Σ.7/12.2.2004 έγγραφα της Νομ/κής Αυτ/σης 
Καρδίτσας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους του Νομού Καρδί¬ 
τσας. 

17. Τις αυτοψίες που διενήργησε κλιμάκιο Μηχανικών 
της Υ.Α.Σ. στις πληγείσες περιοχές του Ν. Καρδίτσας, 
αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κλπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/1979,1048/1980,1133/1981 και 1190/1981 όπως ορί¬ 
ζεται στο άρθρο 10 του Ν. 2576/1998 καθώς και των σχε¬ 
τικών κανονιστικών πράξεων όπως ισχύουν σήμερα για 
την αποκατάσταση των ζημιών των κτιρίων γενικά, τις 
οποίες προκάλεσαν οι πλημμύρες της 27ης Οκτωβρίου 
2003 στο Δημοτικό Διαμέρισμα Αργιθέας του Δήμου Αρ- 
γιθέας, στα Δημοτικά Διαμερίσματα Βραγκιανών, Κατα- 
φυλλίου και Μαράθου του Δήμου Αχελώου και στους οι¬ 
κισμούς Βλασίου και Πετρίλου της Κοινότητας Αθαμανών 
του Νομού Καρδίτσας. 


2. Το έργο της αποκατάστασης των ζημιών από τις 
πλημμύρες, που έπληξαν τις παραπάνω περιοχές του Νο¬ 
μού Καρδίτσας, ανατίθεται στο Γραφείο Αποκατάστασης 
Πλημμυροπαθών (Γ.Α.Π.) Καρδίτσας. 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 
τικά, για τη δανειοδότηση των πληγέντων κτισμάτων από 
τις πλημμύρες της 27ης Οκτωβρίου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες της 
27ης Οκτωβρίου 2003 στο Δημοτικό Διαμέρισμα Αργιθέ¬ 
ας του Δήμου Αργιθέας, στα Δημοτικά Διαμερίσματα 
Βραγκιανών, Καταφυλλίου και Μαράθου του Δήμου Αχε¬ 
λώου και στα Κοινοτικά Διαμερίσματα Βλασίου και Πετρί¬ 
λου της Κοινότητας Αθαμανών του Νομού Καρδίτσας. 

α. Για ανακατασκευές κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β. Για επισκευές πάσης φύσεως κτιρίων που έχουν υπο- 
στεί ζημιές από τις πλημμύρες, και δεν οφείλονται σε 
υπαιτιότητα των ενδιαφερομένων ή αφορούν κατασκευα¬ 
στικές ελλείψεις και ατέλειες. Τα ανωτέρω δάνεια δύνα- 
νται να χρησιμοποιηθούν και για αυτοστέγαση. 

γ. Τα κτίρια που χαρακτηρίζονται εγκαταλελειμμένα 
(διατηρούν τους περιμετρικούς τοίχους και έστω τμήμα 
της στέγης) δεν δικαιούνται στεγαστικής συνδρομής. 
Προκειμένου να γίνει άρση του χαρακτηρισμού του εγκα- 
ταλελειμμένου θα πρέπει το κτίσμα να έχει κουφώματα 
και να ήταν στοιχειωδώς κατοικήσιμο και ο ενδιαφερόμε¬ 
νος να προσκομίσει τα ακόλουθα δικαιολογητικά: 

ι) Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πλημμύρες. 

ιι)Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από τις πλημμύρες. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοι της στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
αρμόδια Υπηρεσία που αναφέρεται στην παρ. 2 του κεφ. 
Α, στην οποία οι ενδιαφερόμενοι θα πρέπει να υποβάλουν 
αίτηση με τα σχετικά δικαιολογητικά, μέσα στις προθε¬ 
σμίες που καθορίζονται στην παρούσα απόφαση. 

2. Η αρμόδια Υπηρεσία θα χορηγεί στους δικαιούχους 
βεβαίωση με την οποία θα προσδιορίζεται το ύψος της 
απαιτούμενης δαπάνης επισκευής ή το ποσό που δικαι¬ 
ούται ο ενδιαφερόμενος για ανακατασκευή ή αυτοστέγα¬ 
ση. Στη βεβαίωση θα αναφέρεται το ποσό της δωρεάν 
κρατικής αρωγής καθώς και του στεγαστικού δανείου, 
σύμφωνα με τους όρους που καθορίζονται κατωτέρω για 
τα κτίρια που βρίσκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείται ή δεν μπορεί να ανακατασκευαστεί για οποιαδήπο- 

τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), δικαιούται στεγαστική συν¬ 
δρομή για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 
έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες της 27ης Οκτω¬ 
βρίου 2003, εγκρίνουμε τη δανειοδότησή τους εφόσον: 

α. Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β. Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κλπ.). 

γ. Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κλπ.). 

δ. Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες της 
27ης Οκτωβρίου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της αρμόδιας Υπηρεσίας με τους ακόλουθους βα¬ 
σικούς όρους: 

α) Για κτίσματα που έχουν χρήση κατοικίας 385 ευρώ 
ανάτ.μ. και με ανώτατο όριο δανειοδοτούμενης επιφάνει¬ 
ας τα 120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 ευρώ 
ανά τ.μ. και για δανειοδοτούμενη επιφάνεια μέχρι 120 
τ.μ., ήτοι μέχρι του ποσού των 28.200 ευρώ για τα πρώτα 
150 τ.μ. Στην περίπτωση που ο επαγγελματικός χώρος 
έχει επιφάνεια άνω των 150 τ.μ., για τον υπολογισμό της 
συνολικής δανειοδότησης θα διαιρείται η επιφάνειά του 
σε τμήματα των 150 τ.μ. για τα τυχόν δάνεια που θα προ- 
κύψουν πέραν των πρώτων 150 τ.μ. το ποσόντου δανείου 
ορίζεται σε 150 ευρώ ανά τ.μ. και για δανειοδοτούμενη 
επιφάνεια 120τ.μ., ήτοι μέχρι του ποσού των 18.000 ευρώ 
για κάθε επιπλέον δάνειο που θα χορηγείται. Το προκύ- 
πτον τελικώς, μετά την ως άνω διαίρεση, υπόλοιπο τμή¬ 
ματος, αν έχει επιφάνεια μέχρι και 50 τ.μ. θα αμελείται, 
ενώ αν είναι πάνω από 50 τ.μ., τότε θα χορηγείται στεγα- 
στική συνδρομή ανάλογα με το εμβαδόν του και σύμφω¬ 
να μετά ισχύοντα ανώτατα όρια(εμβαδού και δανείου). 

γ) Για υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για την χρηματοδότηση των ανακα¬ 
τασκευαζόμενων κατοικιών ή επαγγελματικών χώρων 
αντίστοιχα. 


δ) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κλπ., χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας. 

στ) Γ ια βοηθητικούς χώρους της αυτής οικοδομής ή ευ¬ 
ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κ.λπ.), η ανά 
τ.μ. τιμή αποζημίωσης κατεδαφιστέου κτίσματος (είτε βά¬ 
ση πρωτοκόλλων κατεδαφίσεως είτε ως ασύμφορα επι¬ 
σκευής είτε ως μη ασφαλώς επισκευάσιμα, λόγω ευτελών 
δομικών υλικών), είναι η αυτή με της κατοικίας, παράγρα¬ 
φος (α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο, η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 135 ευρώ κατεδαφιζόμενης επιφάνειας και μέχρι εμ¬ 
βαδού 120 τ.μ. 

η) Γ ια την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά), η στεγαστική 
συνδρομή ανέρχεται στο ποσό των 205 ευρώ ανά τ.μ. κα- 
τεδαφιζόμενης επιφάνειας και μέχρι συνολικού εμβαδού 
120 τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 ευρώ ανά τ.μ. επί του συνόλου της 
κατεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ι) Για κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στε- 
γαστικής συνδρομής ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γ ιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με τα (2/3) του εμ- 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο. 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο μετά (2/3) του εμβαδού του κα- 
τεδαφιστέου κτίσματος, με βάση το οποίο υπολογίστηκε 
η στεγαστική συνδρομή. 

ιδ) Στις περιπτώσεις αυτοστέγασης η στεγαστική συν¬ 
δρομή δεν μπορεί να υπερβαίνει το αναφερόμενο στα συμ¬ 
βόλαια αγοραπωλησίας τίμημα. Η αγοραζόμενη κατοικία 
θα πρέπει να είναι νομίμως υφιστάμενη και να έχει εμβαδόν 
τουλάχιστον ίσο με το 40% της δανειοδοτούμενης επιφά¬ 
νειας του κατεδαφιστέου κτίσματος. Στις περιπτώσεις που 
το κτίσμα στο οποίο πραγματοποιείται η αυτοστέγαση δεν 
έχει οικοδομική άδεια (οικισμοί προϋφιστάμενοι του 1923) 
η στατική επάρκεια του κτιρίου θα πρέπει να βεβαιώνεται 
από δύο ιδιώτες Πολιτικούς Μηχανικούς. 

ιε) Για ανακατασκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το σύ¬ 
νολό τους (όπως αναφέρεται στο ΦΕΚ δημοσίευσης της 
απόφασηςχαρακτηρισμού), η στεγαστική συνδρομή ανέρ¬ 
χεται μέχρι του ποσού των 470 ευρώ ανά τ.μ. χωρίς περιο¬ 
ρισμό ως προς το συνολικό εμβαδόν της ιδιοκτησίας. 

ιστ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται στεγαστική συνδρομή ανακατασκευής της όψης 
με χρήση του τιμολογίου επισκευής της Υπηρεσίας για 
διατηρητέα ή παραδοσιακά κτίρια και ανακατασκευής 
του υπολοίπου κτιρίου με τα όρια τιμών που ισχύουν για 
την αντίστοιχη κατηγορία κτιρίου, όπως αναφέρονται 
στις σχετικές παραγράφους, χωρίς περιορισμό του εμ¬ 
βαδού. 

Γ ια να ισχύουν οι περιπτώσεις ιε) και ιστ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το Υ.ΠΕ.ΧΩ.Δ.Ε. ή από το Υπουργείο Πολιτι¬ 
σμού, (ημερομηνία ΦΕΚ δημοσίευσης της απόφασης χα¬ 
ρακτηρισμού) ή να είχε αρχίσει η διαδικασία χαρακτηρι¬ 
σμού τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Γιατην επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 ευρώ ανάτ.μ. και μέχρι συνολικού εμβαδού 
120 τ.μ. ανά χωριστή ιδιοκτησία. 

β) Γ ια την επισκευή ζημιών μόνο στον «φέροντα» οργα¬ 
νισμό κτιρίων της στεγαστικής συνδρομής ανέρχεται μέ- 
χριτου ποσούτων 120 ευρώ ανάτ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 ευρώ ανάτ.μ. αθροιστικά. 

δ) Γ ια τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προς το σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η στεγαστική συνδρομή 


ανέρχεται μέχρι του ποσού των 470 ευρώ ανά τ.μ. χωρίς 
περιορισμό ως προς το συνολικό εμβαδόν της ιδιοκτη¬ 
σίας. 

ε) Γ ια κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασηςχαρακτηρισμού) και κρίνονταιεπισκευάσιμες, 
χορηγείται στεγαστική συνδρομή επισκευής διατηρητέ¬ 
ου ή παραδοσιακού κτιρίου για τις όψεις, χωρίς όριο δα¬ 
νειοδότησης. Γ ια το υπόλοιπο κτίριο χορηγείται στεγα- 
στική συνδρομή επισκευής ή ανακατασκευής, μετά όρια 
τιμών και επιφανειών, ανάλογα με την χρήση του κτιρίου, 
όπως αναφέρονται στις σχετικές παραγράφους. 

Γ ια να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

στ) Γ ια επισκευή αποθηκών ανεξαρτήτου χρήσης, αγρο¬ 
τικών κτισμάτων (πλην οικιών) η στεγαστική συνδρομή 
ανέρχεται μέχρι συνολικού ποσού 2.350 ευρώ για κάθε 
κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 ευ¬ 
ρώ ανά τ.μ. επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της μίας 
χωριστές ιδιοκτησίες, ο κάθε ιδιοκτήτης δικαιούται, εκτός 
από την στεγαστική συνδρομή για την αποκατάσταση των 
ζημιών της ιδιοκτησίας του, και πρόσθετη στεγαστική συν¬ 
δρομή για την κάλυψη της δαπάνης που αναλογεί για την 
αποκατάσταση των ζημιών των κοινόκτητων στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε (1/3) της στεγαστικής συνδρομής και μόνον για μία 
ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

IV. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη τη δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 

η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β’ 
δόσης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη τη δωρεάν κρατική αρωγή και το μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ¬ 
γασιών που καλύπτουντο 80%τουχορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, εφόσον αγοράζεται έτοιμο κτίσμα, θα χορηγείται 
εφάπαξ με την προσκόμιση οριστικού συμβολαίου αγο¬ 
ράς και πιστοποιητικού μεταγραφής ή προσυμφώνου με 
την υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση το 
ποσό της στεγαστικής συνδρομής θα χορηγείται σε δύο 
δόσεις, η πρώτη από τις οποίες, που περιλαμβάνει ολό¬ 
κληρη τη δωρεάν κρατική αρωγή και το μισό (1/2) του δα¬ 
νείου, καταβάλλεται, με την προσκόμιση προσυμφώνου, 
η δε επόμενη, που περιλαμβάνει το υπόλοιπο μισό (1/2) 
του δανείου, καταβάλλεται με την εκτέλεση εργασιών, 
που αφορούν στην κατασκευή του φέροντα οργανισμού, 
τοιχοποιιών, επιχρισμάτων, κουφωμάτων και κιγκλιδωμά¬ 
των. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρους των ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ)Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου, δωδεκάμηνης διάρκειας 
της εκάστοτε τελευταίας εκδόσεως, που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/1975. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

V. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 


κτήσεως και του είδους της ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κλπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 
ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες της 27ης Οκτωβρίου 2003. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

VI. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα και την Αγροτική Τράπεζα Ελλάδος. 

VII. ΥΠΟΘΗΚΕΣ ΔΑΝΕΙΩΝ 

Γ ια ποσά μέχρι 3.000 ευρώ δεν απαιτείται εγγραφή υπο¬ 
θήκης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’ αυτού επί άλλου ακινήτου που τυχόν 
προσφέρεταιαπότο δανειολήπτη, εφόσον η αξία του ακι¬ 
νήτου καλύπτειτο ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες της 27ης Οκτωβρίου 2003 και στις πε¬ 
ριπτώσεις που υπάρχει αδυναμία προσφοράς ακινήτου 
για εγγραφή υποθήκης, προς εξασφάλιση του δανείου, 
πιστοποιούμενη από σχετική βεβαίωση της αρμόδιας Μη¬ 
τρόπολης που ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VIII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α. Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β. Κατάπτωση ποινικής ρήτρας υπέρ του Δημοσίου, που 
θα συνομολογείται με τη δανειστική σύμβαση και θα αντι¬ 
στοιχεί σε ποσοστό 10% επί ολοκλήρου του ποσού του 
δανείου. 

γ. Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


IX. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Για δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 75.000 ευρώ για τα επόμε¬ 
να τέσσερα οικονομικά έτη και θα βαρύνει το έργο, 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνει το λογαριασμό του Ν. 128/1975, ο οποίος 
δημιουργείται από παρακράτηση επί των χορηγήσεων 
των Τραπεζών με σκοπό την επιδότηση επιτοκίου δανεί¬ 
ων. Ο λογαριασμός αυτός επιδοτείται από τον Κρατικό 
Προϋπολογισμό μόνο σε περίπτωση ελλειμματικότητάς 
του. Το ύψος της δαπάνης αυτής είναι 75.000 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 21 Σεπτεμβρίου 2004 


οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 


Α. ΝΑΚΟΣ 


Γ. ΑΛΟΓΟΣΚΟΥΦΗΣ 


ΥΦΥΠ. ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Π. ΔΟΥΚΑΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


-♦- 

Αριθ. 4547/Α331 (6) 

Έγκριση χορήγησης στεγαστικών δανείων σε σεισμό¬ 
πληκτους για την αποκατάσταση των ζημιών που προ- 
κάλεσε ο σεισμός της 14ης Ιουλίου 1993 σε περιοχές 
του Ν. Αχάίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 
ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.1978 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κλπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/1979 (ΦΕΚΑ'24). 

2. Τις διατάξεις του Ν. 1190/1981 (ΦΕΚ 203/Α/ 
30.7.1981) ο οποίος κυρώνει την από 26.3.1981 Πράξη 
Νομοθετικού Περιεχομένου του Προέδρου της Δημοκρα¬ 
τίας, «περί αποκαταστάσεως ζημιών εκ σεισμών 1981 και 
ρυθμίσεως ετέρων συναφών θεμάτων», όπως αυτό τρο¬ 
ποποιήθηκε και συμπληρώθηκε μετο άρθρο 1, παρ. 42 και 
43 του Ν. 2412/1996 «Μεταφορά αρμοδιοτήτων από το 
Υπουργικό Συμβούλιο σε άλλα Κυβερνητικά όργανα και 
άλλες διατάξεις» (ΦΕΚ 123/Α/17.6.1996). 

3. Τις διατάξεις της παραγράφου 3, του άρθρου 1 του 
Ν. 1283/1982 (ΦΕΚΑ'81) «Για την προθεσμία υποβολής 


αιτήσεων δανειοδότησης των σεισμοπλήκτων και ρύθμι¬ 
ση άλλων θεμάτων». 

4. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

5. Την Δ 16α/04/773/29.11.1990 Κοινή Απόφαση του 
Υπουργού Προεδρίας και του Αναπλ. Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

6. Τις διατάξεις του άρθρου 22 του Ν. 2362 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.1995). 

7. Το αντίστοιχο ενάριθμο έργο της ΣΑΕ 069 του Προ¬ 
γράμματος Δημοσίων Επενδύσεων. 

8. Το Π.Δ. 121/2004 (ΦΕΚ 84/Α/10.3.2004) για το διορι¬ 
σμό των Υπουργών και Υφυπουργών. 

9. Την 4821/π.ε/ΤΠ32/25.2.2000 (ΦΕΚ 252/Β/3.3.2000) 
Κοινή Απόφαση «Συμπληρωματική οριοθέτηση σεισμό¬ 
πληκτης περιοχής και πιστωτικές διευκολύνσεις για την 
αποκατάσταση των ζημιών από το σεισμό της 14ης Ιουλί¬ 
ου 1993 σε περιοχές του Νομού Αχάίας» των Υπουργών 
Εθν. Οικονομίας και των Υφυπουργών Οικονομικών και 
ΠΕ.ΧΩ.Δ.Ε. σύμφωνα με την οποία θα καθορίζονται ονο¬ 
μαστικά με απόφαση του Υφυπουργού ΠΕ.ΧΩ.Δ.Ε. οι σει¬ 
σμόπληκτοι δικαιούχοι στεγαστικής συνδρομής. 

10. Το αριθμ. πρωτ. οικ. 3970/25.5.2004 έγγραφο του 
Τ.Α.Σ. Πατρών. 

11. Τις αιτήσεις που υπέβαλαν οι σεισμόπληκτοι για την 
εξέταση των κτισμάτων τους. 

12. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους σε περιοχές του 
Νομού Αχάίας, αποφασίζουμε: 

Την έγκριση χορήγησης στεγαστικής συνδρομής στους 
ακόλουθους σεισμόπληκτους: 

ΔΗΜΟΣ ΤΡΙΤΑΙΑΣ 

1. Χριστογιαννοπούλου Δήμητρατου Χρύσανθου - Δρο¬ 
σιά - Δ.Δ. Δροσιάς. 

2. ΜπομήςΔημήτριοςτου Κων/νου - Χιόνα - Δ.Δ. Χιόνας. 

3. Αποστολοπούλου - Κωστοπούλου Μαρία του Γεωργί- 
ου - Ράχη - Δ.Δ. Σταυροδρομιού. 

Από τις διατάξεις της απόφασης αυτής δεν προκαλείται 
πρόσθετη δαπάνη σε βάρος του Κρατικού Προϋπολογι¬ 
σμού, γιατί έχει προβλεφθεί στην Κοινή Απόφαση 
4821/π.ε/ΤΠ32/25.2.2000 (ΦΕΚ 252/Β/3.3.2000) του 
Υπουργού Εθνικής Οικονομίας και των Υφυπουργών Οι¬ 
κονομικών και ΠΕ.ΧΩ.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Σεπτεμβρίου 2004 

Ο ΥΠΟΥΡΓΟΣ 

Γ. ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




